|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | |  | | **Република Србија** | | **МИНИСТАРСТВО ГРАЂЕВИНАРСТВА,** | | **САОБРАЋАЈА И ИНФРАСТРУКТУРЕ** | | Број: 404-02-113/6/2019-02 | | Датум: 01.07.2019. године | | Немањина 22-26, Београд | |

На основу члана 63. став 1. и члана 54. Закона о јавним набавкама („Сл. Гласник РС“ број 124/12, 14/15 и 68/15) комисија за јавну набавку обавештава сва заинтересована лица у поступку да је извршена измена и допуна конкурсне документације за јавну набавку – Услуге надзорног органа који ће вршити стручни надзор над извођењем радова на изградњи аутопута Е-763, деоница Прељина-Пожега**, ЈН број: 30/2019**

**ИЗМЕНА И ДОПУНА КОНКУРСНЕ ДОКУМЕНТАЦИЈЕ БРОЈ 2**

**РЕДНИ БРОЈ 1:**

**У Конкурсној документацији, у ПУУ (посебни услови уговора), број клаузуле ОУУ 3.4 (а), мења се део текста:**

„Пружалац услуге је у обавези да, под условима наведеним у Конкурсној документацији обезбеди безусловну, наплативу на први позив, без права приговора, Гаранцију за добро извршење посла на износ 10% од уговорне цене без ПДВ-а, у форми прописаној Конкурсном документацијом са роком важности 60 дана дуже од Датума завршетка Услуге дефинисаног Клаузулом 2.3 ОУУ и ПУУ.“

**тако да сада гласи:**

„Пружалац услуге је у обавези да, под условима наведеним у Конкурсној документацији обезбеди безусловну, наплативу на први позив, без права приговора, Гаранцију за добро извршење посла на износ 10% од уговорне цене без ПДВ-а, са роком важности 60 дана дуже од рока трајања уговора.

**РЕДНИ БРОЈ 2:**

**У Конкурсној документацији**, у ОУУ (општи услови уговора) тачка 6.5 Авансно плаћање, **мења се део текста:**

„Наручилац МГСИ плаћа аванс Пружаоцу услуга износ дефинисан у Посебним условима Уговора у законском року, по обезбеђењу безусловне банкарске гаранције (Гаранција за повраћај аванса) од стране Пружаоца услуге, у форми наведеној у конкурсној документацији, издате од пословне банке прихватљиве за Наручиоца на суму идентичну траженом авансу у динарима.“

**тако да сада гласи:**

„Наручилац МГСИ плаћа аванс Пружаоцу услуга износ дефинисан у Посебним условима Уговора у законском року, по обезбеђењу безусловне банкарске гаранције (Гаранција за повраћај аванса) од стране Пружаоца услуге, издате од пословне банке прихватљиве за Наручиоца на суму идентичну траженом авансу у динарима.“

**РЕДНИ БРОЈ 3:**

**У Конкурсној документацији**, у поглављу VII моделу уговора, члан 8, **мења се део текста:**

„Пружалац услуге је дужан да у року од 15 (петнаест) дана од дана закључења уговора Наручиоцу достави полису осигурања од професионалне одговорности за штету коју може причинити другој страни, у складу са Правилником о условима осигурања од професионалне одговорности („Службени гласник РС”, број 40/15).“

**тако да сада гласи:**

„Понуђач чија понуда буде изабрана као најповољнија дужан је да у року од 15 (петнаест) дана од дана закључења уговора Наручиоцу достави полису осигурања од професионалне одговорности за штету коју може причинити другој страни, односно трећем лицу, у складу са Правилником о условима осигурања од професионалне одговорности („Службени гласник РС”, број 40/15) и полису осигурања запослених од последица несрећног случаја, у свему према важећим законским прописима“.